พูดคุย:บัณฑิต อึ้งรังษี - วิกิพีเดีย

# พูดคุย:บัณฑิต อึ้งรังษี

### จากวิกิพีเดีย สารานุกรมเสรี

ย้ายมาจาก บันฑิต อึ้งรังษี ว่างๆค่อยเขีบนใหม่

บันฑิต อึ้งรังษี (พ.ศ.2514? - ) วาทยกร ผู้อำนวยเพลงวงดนตรีซิมโฟนีออเคสตรา ผู้ได้รับการยอมรับให้ทำหน้าที่อำนวยเพลงวงดนตรีระดับนานาชาติ ได้เข้าสู่วงการด้วยการชนะเลิศการประกวดการแข่งขันวาทยากรการอำนวยเพลง "มาเซล-วิลาร์" ที่คาร์เนกีฮอลล์หอดนตรีที่มีชื่อเสียงของสหรัฐอเมริกา เมื่อ พ.ศ. 2546 โดยมีวาทยากร 362 คนจากทั่วโลกเข้าร่วมการแข่งขัน

## [แก้] ชีวิตวัยเยาว์และการศึกษา

บันฑิต อึ้งรังษี เกิดที่กรุงเทพมหานครได้รับการศึกษาในกรุงเทพมหานครระดับมัธยมต้นและปลายที่โรงเรียนอัสสัมชัญ เข้าศึกษาสาขาธุรกิจระดับปริญญาตรีที่มหาวิทยาลัยอัสสัมชัญอยู่หนึ่งปีครึ่ง แล้วไปศึกษาต่อที่ประเทศออสเตรเลียได้รับปริญญตรี 2 สาขาคือสาขาบริหารธุรกิจและสาขาการดนตรี บันฑิตเลือกเรียนดนตรีด้านการอำนวยเพลงระดับปริญญาโทที่มหาวิทยาลัยมิชิแกนและสามารถผ่าการคัดเลือกหนึ่งในสามคนจากผู้สมัคร 200-300 คนจากทั่วโลก

บัณฑิตมีความหลงไหลในตนตรีมาตั้งแต่ในวัยเด็ก เรียนกีตาร์คลาสสิกเมื่ออายุ 13 ปีและได้มีโอกาสไปชมคอนเสิร์ตของวงนิวยอร์กฟิลฮาโมนิกออเคสตรา วงดนตรีที่มีชื่อเสียงหนึ่งในห้าของโลกที่มาเล่นในประเทศไทย ได้เห็นสุบิน เมธาร์ผู้อำนวยเพลงผู้ได้รับการยกย่องเป็นวาทยากรระดับโลกซึ่งเป็นชาวอินเดียจึงเกิดแรงดลใจว่าคนไทยก็น่าจะไปถึงระดับนี้ได้ นับแต่นั้นมาบัณฑิตซึ่งมีอุปนิสัยได้ทุ่มเททั้งแรงกายและแรงใจฝ่าฟันอุปสรรคไต่เต้า หันเข็มชีวิตจากธุรกิจมาสู่การดนตรี

## [แก้] ชีวิตการงาน

งานอำนวยเพลงแลดูเหมือนง่าย ที่วาทยากรเพียงแต่จับไม้บาตองแกว่งไปมาให้จังหวะหน้าวงดนตรี แต่ในความเป็นจริงผู้ที่จะเป็นวาทยากรที่ดีได้ นอกจากจะต้องมีความถนัดอย่างสูงในการดนตรีแล้ว ยังต้องรอบรู้เทคนิคและธรรมชาติของเครื่องดนตรีแต่ละชนิดอีกด้วย ต้องสามารถอ่านโน๊ตของเครื่องดนตรีทุกชนิดได้อย่างคล่องแคล่ว นอกจากนี้ยังต้องมีความรู้ความเข้าใจในวัฒนธรรมต่างๆ โดยเฉพาะวัฒนธรรมตะวันตกที่เป็นต้นตอของดนตรีคลาสสิก ต้องอ่านหนังสือเกี่ยวกับดนตรีและต้องฝึกซ้อมวันละ 14 ชั่วโมง

ในการทำงาน บันฑิตจะได้รับสัญญาจ้างงานโดยมีตัวแทนท้องถิ่นหลายประเทศทั่วโลก รวมทั้งเกาหลี ญี่ปุ่น อิตาลี สเปน สหรัฐอเมริกา และในประเทศไทย เมื่อได้รับงานก็จะตระเวณไปเล่นในประเทศต่างๆ ทั้งในยุโรปและเอเซีย อาทิ เดนมาร์ก สเปน อิตาลีดังกล่าว และเกาหลี มาเลเซีย สิงค์โปร์ มาเก๊าและจีน รวมทั้งวงกรุงเทพซิมโฟนีออเคสตรา หรือ บีเอสโอ ในประเทศไทย

ปัจจุบันบันฑิตกำลังเขียนหนังสือชื่อ "ต้องเป็นที่หนึ่งให้ได้" เป็นหนังสือเกี่ยวกับวิธีการสร้างความฝันให้เป็นจริง โดยอาศัยประสบการณ์ของตนเองเป็นแนวเขียน

## [แก้] เกียรติประวัติและผลงาน

บันฑิต อึ้งรังษีได้รับการยอมรับความสามารถในการเป็นวาทยากรด้วยการศึกษาและฝึกฝนอย่างหนักทำให้ประสบความสำเร็จเป็นอย่างมาก โดยได้รับรางวัลและชนะการแข่งขันต่างๆ ดังนี้

- พ.ศ. 2542 ชนะการแข่งขัน "วาทยากรรุ่นเยาว์" ระดับนานาชาติที่กรุงลิสบอน ประเทศโปรตุเกส
- พ.ศ. 2545 ได้อันดับ 4 ในการแข่งขันวาทยากรนานาชาติ "ฮังกาเรียนทีวี-ราดิโอ" ณ กรุงบูดาเปส ประเทศฮังการี
- พ.ศ. 2546 ชนะเลิศการแข่งวาทยากรนานาชาติ "มาเซล-วิลาร์ ณ เวทีหอดนตรีคาร์เนกี นครนิวยอร์ก ประเทศสหรัฐอเมริกา

## [แก้] ชีวิตครอบครัว

บันฑิต อึ้งรังษีสมรสกับ แมรี เจน สุภาพสตรีชาวอเมริกันและนักร้องเสียงโซปราโนเมื่อ พ.ศ. .... มีบุตรสาวชื่อนาริศา อายุ 2 ขวบและกำลังจะมีน้องตามมาอีกคนหนึ่งในเร็วๆ นี้ ปัจจุบันบัณฑิตพักอาศัยอยู่ในกรุงเทพฯ

## [แก้] อ้างอิง

- สุกรี แมนชัยนิมิต บัณฑิต อึ้งรังสี การเดินทางของวาทยากร วารสารโปสิชันนิง กรกฎาคม 2549
- ชมพูนุช นำภา Conduct Your Dream แนวทางสร้างฝัน บัณฑิต อึ้งรังสี มติชนรายวัน 13 สิงหาคม 2549

ดึงข้อมูลจาก "http://th.wikipedia.org../../../%E0%B8%9A/%E0%B8%B1/%E0%B8%93/%E0%B8%9E%E0%B8%B9%E0%B8%94%E0%B8%84%E0%B8%B8%E0%B8%A2%7E%E0%B8%9A%E0%B8%B1%E0%B8%93%E0%B8%91%E0%B8%B4%E0%B8%95_%E0%B8%AD%E0%B8%B6%E0%B9%89%E0%B8%87%E0%B8%A3%E0%B8%B1%E0%B8%87%E0%B8%A9%E0%B8%B5.html".

##### Views

- บทความ
- อภิปราย
- รุ่นปัจจุบัน

##### ค้นหา